প্রায় একই প্রক্রিয়ায় ২১ মার্চ তারিখ উল্লেখ করা অপর এক ভূয়া আদেশে গণপূর্ত অধিদপ্তরের পেকু সার্কেলের তত্ত্বাবধায়ক প্রকৌশলী কাজী ফিরোজ হাসানকে দুদকের নাম ব‌্যবহার করে সম্পদের হিসাব চেয়েছে আর একটি প্রতারক চক্র। দুদকের উপপরিচালক আবুল হোসেনের নাম ব‌্যবহার করা ও্ই আদেশে কাজী ফিরোজ হাসানের বিরুদ্ধে বিপুল পরিমাণ জ্ঞাত আয় বহির্ভূত সম্পদের তথ‌্য পাওয়া গেছে বলে বলা হয়েছে। অধিক বিশ্বাসযোগ‌্যতা আনতে আরেকজন উপপরিচালক মো. শহিদুল্লাহ খানের নাম ব‌্যবহার করা হয়েছে। এই নামেও দুদকে উপপরিচালক নেই বলে দুদক জানায়।